Täna saates -
Usujuhid nõuavad, et rahvusvaheline kogukond
peataks ISISe väed mis tahes vahenditega.
Misjonärarst ja tema abi võitsid tapva ebola viiruse.
Külastame Palvemäge,
kristlikku vaikuskuurorti, kus paljud on terveks saanud.
KRISTLIKU MAAILMA UUDISED
Usujuhid nõuavad ISISe vägede hävitamist.
Tere! Olen Wendy Griffith. George Thomas on puhkusel.
Kogu maailma eri usundite juhid
õhutavad rahvusvahelist kogukonda ISISe vägede vastu Iraagis.
Sõjaline moslemirühmitus peab genotsiidisõda
usu- ja rahvusvähemuste, kaasa arvatude moslemite vastu.
ISIS filmis USA reporteri hukkamise. Jätkab Charlene Aaron.
19.08 avaldatud hirmsal videol on 40ne fotoajakirjanik James Foley
põlvili ja tema kõrval seisab, nuga käes, timukas.
Kogenud väliskorrespondent
oli kadudes ajalehe Global Post lähetatuna Põhja-Süürias.
ISISe julmusest rääkiv mõrv oli kättemaks USA õhurünnakute eest,
mis peatasid rühmituse pealetungi Põhja-Iraagis.
Tragöödiat on raske uskuda. Sellise julmuse kohta pole sõnu.
USA seadusandjate sõnul suudab ISIS USAd rünnata
ja nad hoiatavad presidenti, et tegutseda tuleb kohe.
ISISe diplomaatia on hukkamised,
ristilöömised, massihukkamised, elavalt matmine,
naiste orjastamine ja sundabielud. Nad on õelad. Nad tuleb võita.
Jesiidist ameeriklane räägib oma kaotustest.
Enne genotsiidi oli ema vennanaise peres 24 liiget.
Nüüd on lisaks vennanaisele elus vaid üks pereliige.
22 on tapetud. 24st on järgi vaid kaks.
Maailmas kasvab vastupanu ISISele.
Saksamaal Hannoveris avaldasid tuhanded kurdid, jesiidid jt meelt
ning nõudsid rahvusvahelise kogukonna sekkumist.
Sõna võtsid ka usujuhid.
Paavst õnnistas sõjategevust ISISe vastu.
Liibanoni patriarhid nõudsid sekkumist kristlaste tagakiusamise lõpetamiseks.
Isegi moslemijuhid kritiseerisid ISISt.
Saudi-Araabia suurmufti nimetas ISISt vaenlaseks nr 1.
Paljude moslemiühenduste esindajad nimetasid äärmusrühmitust koletiseks.
Üks USA usuteadlaste rühm õhutab ISISt hävitama.
USA usuvabaduskomisjoni juhi allkirjaga netipöördumine
ja paljud teised ütlevad:
"Me ei idealiseeri sõda,
kuid muu ei peata usuvähemuste genotsiidi
ja halastamatuid julmusi kaitsetute naiste ja laste vastu."
Kristlased, jesiidid, kurdid ja ka sunni enamuse esindajad
on sattunud genotsiidi ohvriks.
Need koletised teevad nende kogukonnad maatasa.
George'i sõnul peavad välisriigid ühiselt ISISe hävitama.
See pole kristlaste või ameeriklaste võitlus islami vastu.
Ka kogu Lähis-Ida moslemijuhid kutsuvad üles ISISt hävitama.
Vaja on rahvusvahelist koostööd. USA ei pea ISISt üksi peatama,
vaid tegema seda koostöös teiste maailma riikidega.
Kui ISISt ei võideta, laiendab see George'i sõnul oma valdusi veelgi.
ISIS ei peatu Iraagiga, vaid tahab liikuda Süüriasse ja kogu Lähis-Itta.
Nad tahvad teha terrorirünnakuid Euroopas ja USAs.
Nende ähvardused pole tühised, need viiakse ellu.
Peame peatama nad nüüd ja kohe.
Charlene Aaron, CBN News
Saime infot korrespondent James Foley usu kohta.
Ta lõpetas Milwaukees jesuiitliku Marquette'i Ülikooli.
Ta oli Liibüa kodusõja ajal 44 päeva vanglas.
Ta kirjutas vilistlaste lehes palve ja usu jõust rasketes olukordades.
Tema vanemate sõnul aitab usk neil edasi minna.
Ema tänas palvete eest.
Isa ütles: "James on viimaks vaba ja taevas."
Ka paavst Franciscus peaks perega ühendust võtma.
Pärast ISISe juunikuist kiiret pealetungi Iraagis
on riigist põgenenud 1,5 miljonit inimest.
Põgenike seas on kristlasi ja jesiide.
Lincolnis, Nebraskas, elab suur jesiidi kogukond.
Kohalik kogudus püüab jesiide lohutada.
Mark Martin küsitles pastor Mark Jonesi
jesiidide, nende usu ja võitluste kohta.
Mida jesiidid usuvad?
Nad usuvad jumalat, loojat, kes lõi ka seitse inglit.
Nad austavad ingleid ja peavad neid maailma valitsejaiks.
Nad kummardavad peainglit Melek Tausi.
Paljud peavad seda kuradiks. Nii peab ISIS neid kuraditeenreiks.
See ei vasta siiski tõele.
Nad on ka kristlusega kokku puutunud.
Mõnede andmete järgi tunnistavad nad Jeesust Jumala Pojana,
kuid ei tunnista Teda Jumalaks.
Nad usuvad neitsist sündimist.
Kuidas suhtute sellesse, et ISIS püüab jesiide Iraagist hävitada?
See on kohutav. Paar viimast nädalat oleme mitmeid õhtuid
jesiidiperede juures olnud, rääkinud, kuulanud ja palvetanud.
Kõigil on sugulasi, kes on kadunud või kes on tapetud ja röövitud.
Mõningaid sugulasi on ka pääsenud,
kuid terve kogukond on vapustatud. Nad leinavad.
Üks meeles kuulis, et kogu tema pere on Iraagis tapetud.
Nende lootusetud ja abitud pilgud ei lähe mul kunagi meelest.
Kas ütleksite, et õudused on tekitanud teie kandi jesiidides
rohkem huvi Kristuse evangeeliumi suhtes?
Nad on rääkinud, et kristlased on ainsad,
kellega nad kunagi läbi saanud on. See räägib palju.
Nad mõõdavad aega selle järgi,
mitu genotsiidikatset nende vastu on suunatud.
ISISe katse on nende ajaloos 74.
Kuidas saab toetada teie tööd ning jesiide maailmas ja Iraagis?
Olulisim on palve. Oleme saanud mitmeid palvevastuseid.
Teame, et usklikud USAs ja mujal on palvetama hakanud.
USA antud humanitaarabi ja piiratud sõjaline tugi
on otsesed palvevastused. Palve on suure tähtsusega.
Vaja on palvet, et pääseksid need, kes Sinjari mäele põgenesid,
ja ka ISISe okupeeritud Sinjari ja naaberlinnade elanikud.
Ka põgenikelaagrite elanikud vajavad palvetuge,
et Jumal kaitseks ja hoiaks neid.
Aitäh intervjuu eest, pastor Jones. Palvetame,
et Jumal kaitseks teid ka edaspidi ja kõiki, kes teie töös osalevad.
Liigume Iraagist Hamasi ja Iisraeli vahelise sõja juurde.
Konfliktist hoolimata korraldas USA kristlike meediproffide grupp
solidaarsusreisi Iisraeli.
Billy Grahami tütar Ann Graham Lotz rääkis,
kui tähtis on just praegu Iisraeli kõrval seista.
Tahtsin just praegu tulla näitama, et seisan Iisraeli kõrval.
Iisrael on Jumala valitud maa ja rahvas.
Ta on pannud Jeruusalemmale oma nime. Maailm näeb asja teisiti.
Jumala rahval on aeg seista Jumala rahva kõrval.
Evangeelse maailma esindajana tahan öelda Iisraelile,
et armastan Iisraeli ja palvetan selle eest.
Iisraeli olukorda saab jälgida uudiste kodulehel cbnnws.com
Järgmiseks: kaks USA misjonäri on tänulikud
pärast tapva ebola viiruse võitmist.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tore on häid uudiseid rääkida:
kaks ebola viirusse nakatunud USA misjonäri on terveks saanud.
Kent Brantly ja Nancy Writebol pääsesid haiglast tervelt koju.
Ebola möllab Aafrikas edasi. CBN-i Operatsioon Õnnistus
toimetab kohale olulist varustust, et kasvavat surmakeerist peatada.
Pärast 3-nädalast intensiivravi, teste ja isolatsiooni
pääsesid Nancy Writebol ja dr Kent Brantly koju perede juurde.
Olen rõõmus, et olen elus, terve ja tagasi pere juures.
Writeboli pere tahab rambivalgusest välja jääda ja ütles avalduses:
"Oma võitluse ajal koges Nancy hirmu ja üksilduse süngust,
kuid ka Jumala sügavat rahu ja ligiolu, mis tõi lohutust."
Writebol ja Brantly olid tänulikud eestpalvete eest.
Ma ei suuda teid ära tänada palvete ja toe eest.
Võin öelda, et teenin ustavat, palvetele vastavat Jumalat.
Paranenud arstide sõnul nad teisi enam ebolasse ei nakata,
kuna 3 nädala järel viirust enam veres ega süljes pole.
Meie ravipersonal Emorys on kindel,
et nende patsientide kojusaatmine ei kujuta riigile meditsiinilist ohtu.
Taud tekitab tihti väsimust ja valu, nii et rehabilitatsioon jätkub.
Misjonärid töötasid Libeerias välihaigla ebola osakonnas.
Kuigi nemad raviti terveks, möllab epideemia Lääne-Aafrikas edasi.
Maailma Tervishoiuorganisatsiooni WHO teatel on surnud 1300 inimest.
Kohalikud võimud on keelustanud puudutamise
ja õhutavad inimesi käsi klooriveega pesema.
Õhutatakse vältima kallistamist, käest kinni hoidmist ja kätlemist.
Paljudel enamkannatanud aladel on kloor otsa saanud.
Operatsioon Õnnistus tuli appi.
Küsisin Libeeria siseministrilt, millised on suurimad vajadused.
Tema juhib riigi ebola-vastast töörühma.
Ta pidas tähtsaimaks laibakotte, mille peale ise ei tulekski.
Teiseks vajatakse kloori.
Operatsioon Õnnistus saadab viis kloorigeneraatorit,
mis toodavad kuni 2100 liitrit kloori päevas.
OÕ viib kohalikku haiglasse meditsiini- ja muud varustust
ning aitab kogudusi teavitustöös.
Need on tähtsad sammud ebola levikuohu peatamiseks.
Caitlin Burke, CBN News
Järgmiseks viime teid Palvemäele,
kus tuhanded on terveks saanud.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews. com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Ime ime järel. Neid kogetakse tihti Dallase veerel asuvas kohas
nimega Palvemägi.
Inimesed käivad seal juba 30 aastat tervenemist otsimas.
Jennifer Wishon ronis mäe otsa, et imede kohta uurida.
Vivianna Ruizil tuvastati 6-aastaselt leukeemia.
Me ei tundnud Issandat. Elasime nii hästi kui oskasime.
Me ei teadnud, mis juhtus.
Olin esimeses klassis, kui leukeemia avastati.
Võite ette kujutada, et kogu meie elu varises kokku.
Algas keemiaravi. Vivianna kannatas hambad ristis valu.
Ühel päeval ravi ajal tundsin end väga viletsalt.
Arstid olid juba kõik teinud.
Minu seisund oli rakumürkide ja vähi tõttu väga halb.
Juba vähk teeb olemise nõrgaks, kuid rakumürk tapab kõik,
mitte üksnes vähi.
Peretuttav õhutas Vivianna ema tütart siia Palvemäele tooma.
"Aga neil päevil sündis, et Jeesus läks mäele palvetama." Luuka 6:12
Ema tõi mind siia. Ta istus seal pingil, mina magasin.
Ema rääkis, et kogu kogudus ja pastor Albert peatusid.
Kõik tulid ja panid mu peale käed ja palvetasid mu eest.
Magasin kogu selle aja. Ema ütles, et ärgates tundsin end paremini.
Olin nagu uus tüdruk. Valust polnud jälgegi.
Tänu mäel kogetud imele tuli terve pere Kristuse juurde.
"Ja usupalve päästab tõbise
ja Issand tõstab ta üles." Jaakobuse 5:15
Robert ja Joan Summers leidsid Palvemäe ligi 30 aasta eest.
Nende sõnul käskis Jumal selle osta ja palvekeskuse rajada.
Nad ehitasid ka aia, palvekambreid ja palveterrassi.
Dallases on kõik suur. Siin ronivad inimesed mäele
Jumalat otsima. Ta vastab imelistel viisidel.
Palvemäe tipp on 270 meetri kõrgusel.
Sealt avaneb muljetavaldav vaade.
Issand, õpeta meid palvetama. Luuka 11:1
Meie suguvõsades elab tugev palvepärand.
See ulatub vanemate ja vanavanemateni.
Tunneme palve olulist tähendust ja muutvat väge.
1990. aastate keskel olid Joan ja tema ema 700-klubi saates,
mis rääkis 2. Maailmasõja üleeelanutest.
Joani koguduse naised kogunesid iga päev
palvetama koguduse 52 sõduri eest. Kõik 52 naasid koju.
Ta õpetab oma kogemuse põhjal uut eestpalvetajate rühma,
muuhulgas ka poliitikuid.
Möödunud 20 aasta vältel on iga linnapea
või linnapeakandidaat tulnud siia meilt palvet paluma.
Nad õpetavad ka noori.
Me ei mõistnud veel õpingute ajal,
kuidas Jumal meie elu selle mäega seob.
Kui koguneme eri uskkondadest ja rahvusrühmadest
ning palvetame ühel meelel, on selles vägi.
Vivianna on nüüd 20ne. Ta tänab Jumalat ja uut eestpalvepõlvkonda.
Ma tervenesin, halleluuja!
Tervenesin Tema vermete läbi.
Olen tänulik arstidele ja kõigile abistajaile,
kõige eest, mida nad tegid,
kuid mind poleks siin ilma Issandata. Kogudus ütles jätkuvalt emale:
"Ta ei sure, vaid elab ja kuulutab Issanda tegusid."
Seepärast ütlen: Au Jumalale!
Jennifer Wishon, Dallas, Texas
Jesaja 40:9 - "Astu kõrgele mäele".
Ülemaailmse koguduse uudiseid võib jälgida meie Facebooki lehel.
Lisa meie leht meeldivate hulka.
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Me kõik tahame elada Jumala soosingus ja võidmises.
Tahame Tema tarkust ja hoolitsemist.
Piibli järgi pani Issand igaviku meie südameisse.
Kõik igatsevad päästekindlust, elule eesmärki ja teavet selle kohta,
et meil on tähtis roll Jumala plaanis inimkonna jaoks.
Pat ja Gordon Robertsoni uuel DVD-I õpetatakse,
kuidas saada tarkust, kõikehõImavast hoolitsusest
ja sellest, kuidas osaleda meie ajal Jumala plaanides.
Plaadil on ka 3 Emmy-nominatsiooniga sari Made in Israel.
Jumal õnnistagu teid. Ela ja naudi Issanda õnnistust.
Õpetussari nüüd saadaval
CBN News on pärast taifuuni Haiyan mitmeid tragöödiad kohanud.
Eriti puudutas meid pastoripaar, kes kaotas kolm last.
CBN-i tiim külastas neid üheksa kuud pärast tragöödiat.
Jätkab Lucille Talusan.
Pastor Dante, Dolor ja nende 4 last hoidsid kinni katusetalast
ja püüdsid taifuunis ellu jääda.
Võimsad lained viisid maja kaasa. Kolm last hukkus.
Hukkus veel 13 pereliiget, nende seas Dolori ema ja õde.
Dolori sügavat kurbust on võimatu kirjeldada.
Igatsen oma lapsi taga. Panustasime nende tulevikku, nüüd on kõik läbi.
Valu on suur. Teenisime lapsi koguduse toiduabi kaudu.
Nüüd kaotasime enda omad.
CBN-i katastroofiabi külastas Dolori 9 kuud hiljem.
Tema palgeil oli uut sära.
See on seetõttu, et ta toidab koos perega taas lapsi.
See oli pastoripaari ja hukkunud laste lemmiktegevus.
Nüüd teevad nad seda uue innuga,
kuna see meenutab ilusaid mälestusi nende lastest
ja nad paranevad, kui toidavad lapsi ja neile Jeesusest räägivad.
Lapsed saavad füüsilist ja vaimset toitu.
Kui taas lastega olen, ei tunne ma end üksildasena.
On rõõm neid teenida. Õpetame neile Jumala Sõna,
kuna on tähtis, et nad õpiksid Jumalat armastama.
CBN aitas Doloril kurbust võita ja veidi raha teenida
ning kinkis talle õmblusmasina.
Kingi andis üle CBN-i Aasia ja OÕ juht Peter Kairuz.
Aitäh, CBN ja Operatsioon Õnnistus, kingi eest, mida Jumalalt palusin.
Õmblusmasin aitab Doloril mõtteid mujale viia
ja teenida lisaraha, et veel rohkem lapsi aidata.
Lucille Talusan, Tacloban, Filipiinid
Tore reportaaž! Aitäh, Lucille.
Oled kindlasti kuulnud ALS-i jääveeväljakutsest.
Algselt tahtis kampaania tutvustada ALSi ehk Lou Gehrigi haigust
ja uuringuteks abiraha koguda. Kampaanias valati kaela jäävett.
CBN News, Gordon Robertson ja Regenti Ülikool
osalesid kampaanias reedel.
Kas olete valmis? 3, 2, 1!
Mina seisan Gordoni kõrval.
CBN-i ja Regenti osalejad tegid annetusi fondile,
mis ei kasuta kritiseeritud embrüonaalseid tüvirakuuuringuid.
Meil oli tore. Õnneks oli soe päev.
Aitäh vaatamast! Kohtumiseni! Jumal õnnistagu teid!
Tõlge: Monika Jaaguri